CELEX: 62012FN0082
Language: el
Date: 2012-07-30 00:00:00
Title: Υπόθεση F-82/12: Προσφυγή της 30ής Ιουλίου 2012 — ΖΖ κατά ΕΤΕπ

20.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/18
            
         Προσφυγή της 30ής Ιουλίου 2012 — ΖΖ κατά ΕΤΕπ
   (Υπόθεση F-82/12)
   2012/C 319/35
   Γλώσσα διαδικασίας: η ιταλική
   
      Διάδικοι
   
   
      Προσφεύγων: ΖΖ (εκπρόσωπος: L. Isola, δικηγόρος)
   
      Καθής: Ευρωπαϊκή Τράπεζα Επενδύσεων (ΕΤΕπ)
   
      Αντικείμενο και περιγραφή της διαφοράς
   
   Ακύρωση της αποφάσεως της επιτροπής προσφυγών περί απορρίψεως της προσφυγής του προσφεύγοντος κατά του αποτελέσματος της δεύτερης συνολικής αξιολογήσεως της εργασίας του κατά το έτος 2007.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει:
               
                           —
                        
                        
                           την απόφαση που ελήφθη στις 15 Φεβρουαρίου 2012, καθόσον η επιτροπή προσφυγών:
                           
                                       —
                                    
                                    
                                       απέρριψε την προσφυγή του κατά της ενημερωτικής εκθέσεως του έτους 2007, που καταρτίστηκε το 2011 κατόπιν της ακυρώσεως της εκθέσεως που είχε καταρτιστεί το 2008, όπως αποφάσισε το Δικαστήριο Δημόσιας Διοίκησης με την απόφασή του της 8ης Μαρτίου 2011, με την οποία έκρινε επί της προσφυγής στην υπόθεση F-59/09·
                                    
                                 
                                       —
                                    
                                    
                                       απέρριψε την προσφυγή του κατά της αρνήσεως εισηγήσεως της προαγωγής του, κατόπιν της ακυρώσεως την οποία αποφάσισε το Δικαστήριο Δημόσιας Διοίκησης με την ίδια απόφαση της 8ης Μαρτίου 2011·
                                    
                                 
                                       —
                                    
                                    
                                       απέρριψε την κρίση επί της ουσίας και, διατυπώνοντας μόνο κρίση περί νομιμότητας, αρνήθηκε να αναγνωρίσει το δικαίωμα του προσφεύγοντος σε δεύτερη αξιολόγηση –ουσιαστική αυτή τη φορά– της εργασίας του·
                                    
                                 
                     
                           —
                        
                        
                           τις προαγωγές που αποφασίστηκαν στις 29 Απριλίου 2008 καθόσον, υπό το φως της κρίσεως που διατύπωσαν οι ιεραρχικώς ανώτεροί του, η ΕΤΕπ παρέλειψε να τη λάβει υπόψη της στο σημείο «προαγωγές από την κατηγορία καθηκόντων Ε στην κατηγορία καθηκόντων D»·
                        
                     
                           —
                        
                        
                           τις συναφείς, επόμενες και βασικές πράξεις, μεταξύ των οποίων το σύνολο της ενημερωτικής εκθέσεως του 2007 και η αξιολόγηση εκ μέρους των ανωτέρων του, και ως προς το ότι δεν προτείνει τη βαθμολόγησή του με τον βαθμό Α ή τον βαθμό Β+ και την προαγωγή του στην κατηγορία καθηκόντων D, και, εν ανάγκη, κηρύσσοντας προηγουμένως παράνομο και ανεφάρμοστο τον πρακτικό οδηγό της Διευθύνσεως Ανθρωπίνων Πόρων, τουλάχιστον στο μέτρο που θεσπίζει παρανόμως ποσοτικά όρια όσον αφορά τον αριθμό των υπαλλήλων που μπορούν να βαθμολογηθούν με βαθμό Α ή Β+·
                        
                     
         
               —
            
            
               να καταδικάσει την Ευρωπαϊκή Τράπεζα Επενδύσεων στα δικαστικά έξοδα.